
Εσωτερικός Κανονισμός Λειτουργίας
[bookmark: _bookmark0] Εισαγωγή	
Ο Εσωτερικός Κανονισμός Λειτουργίας του Σχολείου σύμφωνα με το άρθρο 37 του Ν.4692/2020 επιδιώκει να εξασφαλίζει τις προϋποθέσεις και τις συνθήκες που είναι απαραίτητες για την πραγματοποίηση και επιτυχία των στόχων που τίθενται κάθε φορά από τη σχολική κοινότητα η οποία αποτελείται από μαθητές, εκπαιδευτικούς, άλλο επιστημονικό προσωπικό, βοηθητικό προσωπικό, γονείς/κηδεμόνες, ώστε να πραγματώνεται στο υψηλότερο δυνατό επίπεδο  το έργο του σχολείου.
Ο Κανονισμός βασίζεται σε όσα προβλέπονται από την πολιτεία για την εκπαίδευση και τη λειτουργία των δημόσιων και ιδιωτικών Σχολείων, ενσωματώνει αποδεκτές παιδαγωγικές αρχές και είναι προσαρμοσμένος στις ιδιαίτερες συνθήκες λειτουργίας του Σχολείου και τα χαρακτηριστικά της τοπικής σχολικής και ευρύτερης κοινότητας.
[bookmark: _bookmark1]Ο Εσωτερικός Κανονισμός Λειτουργίας συντάχθηκε ύστερα από εισήγηση της Διευθύντριας του Σχολείου, με τη σύμφωνη γνώμη όλων των εμπλεκόμενων (Πράξη 2η /13-09-2022).  Έχει εγκριθεί από τον Συντονιστή Εκπαιδευτικού Έργου που έχει την παιδαγωγική ευθύνη του σχολείου μας καθώς και από τoν Διευθυντή Εκπαίδευσης.
Η ακριβής τήρησή του αποτελεί ευθύνη και υποχρέωση όλων των μελών της σχολικής κοινότητας και επικαιροποιείται σε τακτά χρονικά διαστήματα, μέσω της προβλεπόμενης από τον νόμο συμμετοχικής διαδικασίας όλων των μελών της σχολικής κοινότητας, έτσι ώστε να συμπεριλαμβάνει νέες νομοθετικές ρυθμίσεις, να ανταποκρίνεται στις αλλαγές των συνθηκών λειτουργίας του Σχολείου και τις, κατά καιρούς, αποφάσεις των αρμόδιων συλλογικών οργάνων του.
Για το σχολικό έτος 2022 – 23 έχει τροποποιηθεί καθώς  τα πρωτόκολλα του ΕΟΔΥ για το 2021 – 2022 δε βρίσκονται σε ισχύ.
[bookmark: _bookmark2][bookmark: _bookmark3]
1. [bookmark: _bookmark4]Λειτουργία του Σχολείου	
I. [bookmark: _bookmark5]Διδακτικό ωράριο
Για το σχολικό έτος 2021-2022 το πρόγραμμα του σχολείου διαμορφώνεται ως εξής:
· Υποχρεωτικό πρόγραμμα
· υποδοχή των μαθητών και των μαθητριών στο σχολείο: 08.00- 08:15.
· έναρξη 1ης διδακτικής περιόδου: 08:15.
· λήξη υποχρεωτικού προγράμματος- αποχώρηση μαθητών και μαθητριών: 13:15 (εξάωρο)
· Ολοήμερο πρόγραμμα
(μόνο για τους μαθητές και τις μαθήτριες του σχολείου που συμμετέχουν στο Ολοήμερο)
· Έναρξη λειτουργίας των δραστηριοτήτων Ολοήμερου προγράμματος: 13:20
· Πρώτη αποχώρηση στις 14:55
· Δεύτερη αποχώρηση στις 15:50
· Λειτουργία διευρυμένου προγράμματος του Ολοημέρου ως 17:30.
Οι γονείς/ κηδεμόνες των μαθητών και των μαθητριών που είναι εγγεγραμμένοι στο Ολοήμερο πρόγραμμα δηλώνουν από τον χρόνο εγγραφής την ακριβή ώρα αναχώρησης από το σχολείο στις 14:55 ή στις 15:50 ή στις 17:30. Για το σχολικό έτος 2022 – 2023 δε λειτουργεί Πρωινή Ζώνη (7:00 – 8:00).

II. [bookmark: _bookmark6]Προσέλευση και αποχώρηση μαθητών/μαθητριών
Η ώρα προσέλευσης των μαθητών και μαθητριών είναι 08:00 έως 08:15 και οι μαθητές εισέρχονται από την πόρτα της οδού Φιλολάου.
Ο φύλακας και οι εφημερεύοντες εκπαιδευτικοί υποδέχονται τους μαθητές και οι συνοδοί των μαθητών αποχωρούν. 
Η συγκέντρωση των μαθητών και η πρωινή προσευχή πραγματοποιείται στον αύλειο χώρο και μετά τη λήξη οι μαθητές κατευθύνονται απευθείας στην τάξη συνοδευόμενοι από τους εκπαιδευτικούς. Κατά τη διάρκεια της προσευχής η πόρτα εισόδου του σχολείου κλείνει και κανείς δεν εισέρχεται και ανοίγει ξανά με τη λήξη της προσευχής.
Η πόρτα του σχολείου κλείνει οριστικά στις 8:20 και για την ομαλή και εύρυθμη λειτουργία του σχολείου αλλά και για παιδαγωγικούς και διδακτικούς λόγους βασική προϋπόθεση αποτελεί η έγκαιρη προσέλευση των μαθητών/μαθητριών.
Η αποχώρηση των μαθητών/μαθητριών γίνεται και από τις δύο εισόδους-εξόδους του σχολείου με συγκεκριμένο τρόπο κάθε σχολική χρονιά και με έγκαιρη ενημέρωση των γονέων/κηδεμόνων. Μαθητές και μαθήτριες περιμένουν τους συνοδούς τους για να αποχωρήσουν. Όλοι οι γονείς/κηδεμόνες καταθέτουν Υπεύθυνη Δήλωση για τους συνοδούς των παιδιών τους κατά την έναρξη της σχολικής χρονιάς, υποχρεούνται δε να ενημερώνουν το σχολείο για έκτακτες περιπτώσεις αλλαγής συνοδού. Η πρόωρη αποχώρηση των μαθητών/μαθητριών δεν επιτρέπεται παρά μόνο σε εξαιρετικές περιπτώσεις όπως ασθένεια, οπότε ενημερώνεται ο γονέας/κηδεμόνας και προσέρχεται στο σχολείο για να παραλάβει το παιδί του. Επιπρόσθετα, απαιτείται έγκαιρη ενημέρωση της Διεύθυνσης του σχολείου αναφορικά με την πρόωρη αποχώρηση μαθητή/μαθήτριας από το σχολείο για άλλους ειδικούς λόγους. 
Η έγκαιρη προσέλευση των συνοδών για την παραλαβή των μαθητών/μαθητριών αποτελεί σοβαρή παράμετρο της εύρυθμης λειτουργίας του σχολείου. Οι συνοδοί παραμένουν στον προκαθορισμένο εκτός σχολείου χώρο χωρίς να παρεμποδίζουν την έξοδο των μαθητών/μαθητριών, παραλαμβάνουν τα παιδιά και αποχωρούν, διασφαλίζοντας έτσι την ομαλή αποχώρηση όλων των μαθητών/μαθητριών.
Σε περιπτώσεις δυσμενών καιρικών συνθηκών τροποποιείται η διαδικασία αποχώρησης προκειμένου οι μαθητές/μαθήτριες να εξέλθουν ασφαλώς και οι συνοδοί ακολουθούν τις οδηγίες του σχολείου κατά περίπτωση.
Κατά τη διάρκεια εισόδου των μαθητών/μαθητριών, κατά την αποχώρησή τους αλλά και κατά τη διάρκεια λειτουργίας του σχολείου δεν επιτρέπεται σε κανέναν/καμία να εισέλθει εντός του σχολείου χωρίς προηγούμενη συνεννόηση με τη Διευθύντρια και τους εκπαιδευτικούς.

III. [bookmark: _bookmark7]Ωρολόγιο Πρόγραμμα του Σχολείου
Το Ωρολόγιο Πρόγραμμα, ορίζεται από τις εγκυκλίους του ΥΠΑΙΘ και εξειδικεύεται από τον Σύλλογο Διδασκόντων με ευθύνη της Διευθύντριας .
Κάθε αλλαγή που αφορά στο Ωρολόγιο Πρόγραμμα γίνεται γνωστή στου γονείς/κηδεμόνες.

2. [bookmark: _bookmark8]Σχολική Ζωή	
[bookmark: _bookmark9]Ι. Φοίτηση
Η φοίτηση των μαθητών/μαθητριών στα Δημοτικά Σχολεία είναι υποχρεωτική και εποπτεύεται από τον/την εκπαιδευτικό της τάξης, ο οποίος/η οποία καταγράφει τις καθημερινές απουσίες και ενημερώνει τη Διεύθυνση του σχολείου για την καταχώρησή τους  στο πληροφοριακό σύστημα του ΥΠΑΙΘ. Η ελλιπής φοίτηση και μάλιστα χωρίς σοβαρό λόγο, δυσχεραίνει το σχολικό έργο και αποβαίνει ανασταλτική για την πρόοδο των μαθητών/μαθητριών και συνδυαστικά με την συνεχή καθυστερημένη προσέλευση επιβαρύνει την ομαλή ψυχοσυναισθηματική τους ανάπτυξη. Την ουσιαστική αλλά και την τυπική ευθύνη απέναντι στο σχολείο και την πολιτεία για τη φοίτηση των μαθητών, φέρουν κατά το νόμο οι γονείς/κηδεμόνες και όχι οι ανήλικοι μαθητές. Συνεπώς, οι γονείς/κηδεμόνες μεριμνούν για την έγκαιρη προσέλευση και ενημερώνουν το σχολείο για την απουσία του παιδιού τους προσκομίζοντας τα σχετικά ιατρικά έγγραφα, όταν η απουσία σχετίζεται με ασθένεια.
Σημαντικό είναι και αποτελεί μέρος της ευθύνης της οικογένειας η ενημέρωση του σχολείου αναφορικά με οποιαδήποτε νόσο των μαθητών/μαθητριών, σωματική ή ψυχική, ώστε το σχολείο να κάνει όλες τις απαραίτητες ενέργειες για την απρόσκοπτη φοίτησή τους μέσω της κατάλληλης υποστήριξης.
Όσον αφορά στη συμμετοχή των παιδιών στο μάθημα της Φυσικής Αγωγής, καθώς και στις αθλητικές δραστηριότητες του σχολείου, είναι απαραίτητη η συμπλήρωση Ατομικού Δελτίου Υγείας για τους μαθητές των τάξεων Α', και Δ' σύμφωνα με σχετική εγκύκλιο. Οι μαθητές που δεν προσκομίζουν το ΑΔΥΜ παραμένουν εκτός μαθήματος Φυσικής Αγωγής αλλά και όλων των αθλητικών δραστηριοτήτων.

II. [bookmark: _bookmark10]Σχολικοί χώροι
Ο σεβασμός του σχολικού χώρου, εσωτερικού και εξωτερικού, αποτελεί κοινό στόχο όλων. Η περιουσία του σχολείου, κινητή και ακίνητη χρήζει προστασίας και φροντίδας από όλους καθώς μέσα σε αυτόν τον χώρο με την υπάρχουσα υλικοτεχνική υποδομή επιτελείται το πολυδιάστατο εκπαιδευτικό έργο. Καλαισθησία και καθαριότητα αποτελούν βασικές προϋποθέσεις για την ευχάριστη παραμονή αλλά και δημιουργία τόσο των μαθητών όσο και των εκπαιδευτικών. Η απόκτηση σχετικών καλών πρακτικών αποτελεί δεδομένο στόχο του σχολείου, προϋποθέτει ωστόσο και τομέα εκπαίδευσης των μαθητών/μαθητριών στο πλαίσιο της οικογένειας.
Ο Δήμος, ο οποίος εκ του νόμου  είναι υπεύθυνος για τα σχολικά κτίρια, τη συντήρηση  και τον εξοπλισμό τους, οφείλει να συντηρεί και να εξοπλίζει τα Σχολεία με πληρότητα, ώστε μαθητές και εκπαιδευτικοί να υποστηρίζονται και να εργάζονται σε ένα σύγχρονο και   καλά εξοπλισμένο  πλαίσιο.

III. [bookmark: _bookmark11]Διάλειμμα
Κατά τη διάρκεια του διαλείμματος οι μαθητές/μαθήτριες βγαίνουν στο προαύλιο, όπως έχει καθοριστεί για κάθε τάξη, ώστε να αποφεύγεται ο συνωστισμός και να μειώνεται η πιθανότητα ατυχημάτων. Οι εφημερεύοντες εκπαιδευτικοί σύμφωνα με τη σχετική απόφαση του Συλλόγου Διδασκόντων είναι υπεύθυνοι για την εποπτεία και φροντίδα των μαθητών/μαθητριών κατά τη διάρκεια του διαλείμματος.
Σε περίπτωση κακοκαιρίας ορίζονται από το Σχολείο οι προκαθορισμένοι χώροι παραμονής των μαθητών και μαθητριών.
Με την ολοκλήρωση κάθε διδακτικής ώρας, ο/η εκπαιδευτικός εξέρχεται τελευταίος/τελευταία, αφού κλειδώσει την αίθουσα και συνοδεύει τους μαθητές στον αύλειο χώρο. Δεν επιτρέπεται η παραμονή των μαθητών και των μαθητριών στις αίθουσες ή στους διαδρόμους του σχολείου.
Το διάλειμμα αποτελεί χρόνο παιχνιδιού, ανάπτυξης κοινωνικών σχέσεων αλλά και χρόνο για φαγητό, νερό, πλύσιμο χεριών. Οι μαθητές και οι μαθήτριες αλληλεπιδρούν, παίζουν αρμονικά και για οποιοδήποτε πρόβλημα ή δυσκολία αντιμετωπίζουν απευθύνονται στους εφημερεύοντες εκπαιδευτικούς που βρίσκονται στο προαύλιο.
Κατά τη διάρκεια του διαλείμματος δεν επιτρέπεται κανένας ανήλικος ή ενήλικος να παρακολουθεί, να συνομιλεί, να φωτογραφίζει ή να δίνει αντικείμενα σε μαθητές και μαθήτριες του σχολείου από τα κάγκελα του προαύλιου χώρου. Εάν επιθυμεί να δώσει φαγητό στο παιδί του παραδίδεται αυτό  από τον γονέα/κηδεμόνα σε εφημερεύοντα εκπαιδευτικό του σχολείου.
Μόλις χτυπήσει το κουδούνι για μάθημα οι μαθητές/μαθήτριες προσέρχονται στους προκαθορισμένους χώρους συγκέντρωσης για κάθε τάξη, όπου τους παραλαμβάνουν οι εκπαιδευτικοί με τους οποίους έχουν μάθημα και τους συνοδεύουν στην αίθουσα διδασκαλίας ή στο προαύλιο σε περίπτωση που έχουν το μάθημα της Φυσικής Αγωγής.
[bookmark: _bookmark12]
IV. Σχολική εργασία
Οι μαθητές και μαθήτριες παρακολουθούν και συμμετέχουν ενεργά στην καθημερινή διδακτική διαδικασία και δεν παρακωλύουν το μάθημα σεβόμενοι το δικαίωμα των συμμαθητών και συμμαθητριών τους για μάθηση. Για την απρόσκοπτη διεξαγωγή του μαθήματος φέρνουν μαζί τους καθημερινά τα απαραίτητα βιβλία και μόνο ότι είναι απαραίτητο για τη σχολική εργασία τους. Οι κατ΄ οίκον εργασίες που ανατίθενται στους μαθητές σχεδιάζονται από τους εκπαιδευτικούς ώστε να συμπληρώνουν τη δια ζώσης διδασκαλία λαμβάνοντας υπόψη τις οδηγίες του Ινστιτούτου Εκπαιδευτικής Πολιτικής αλλά και τις ανάγκες των μαθητών/μαθητριών για ελεύθερο χρόνο και αξιοποίηση αυτού δημιουργικά.  Σκοπός τους μεταξύ άλλων είναι η ανάπτυξη υπευθυνότητας, αυτενέργειας, καλών πρακτικών μελέτης και αναστοχασμού. Ευθύνη των γονέων αποτελεί ο σωστός προγραμματισμός, η εποπτεία και η καθοδήγηση όπου αυτό κρίνεται απαραίτητο. 

V. [bookmark: _bookmark13]Συμπεριφορά - Δικαιώματα – Υποχρεώσεις
· Η  Διευθύντρια 
· Συμβάλλει στη δημιουργία κλίματος δημοκρατικής συμπεριφοράς των διδασκόντων/διδασκουσών και των μαθητών/μαθητριών και είναι υπεύθυνη, σε συνεργασία με τους διδάσκοντες/ουσες, για την τήρηση του κανονισμού.
· Ενημερώνει τον Σύλλογο των Διδασκόντων για την εκπαιδευτική νομοθεσία, τις εγκυκλίους και τις αποφάσεις που αφορούν τη λειτουργία του Σχολείου και την εφαρμογή των προγραμμάτων εκπαίδευσης.
· Λαμβάνει μέριμνα για την εξασφάλιση παιδαγωγικών μέσων και εργαλείων, την καλή χρήση τους στη σχολική τάξη, τη λειτουργικότητα και την αντικατάστασή τους, σε περίπτωση φθοράς
· Είναι υπεύθυνη, μαζί με τους/τις εκπαιδευτικούς, για την καθαριότητα και αισθητική των χώρων του διδακτηρίου, καθώς και για την προστασία της υγείας και ασφάλειας των μαθητών/μαθητριών.
· Αποτελεί τον εκπρόσωπο του σχολείου στις επαφές με κάθε εμπλεκόμενο και συνεργάζεται αρμονικά με όλους προκειμένου να επιτευχθούν οι στόχοι λειτουργίας του σχολείου.

Οι εκπαιδευτικοί
· Εκπαιδεύουν τους μαθητές και τις μαθήτριες, σύμφωνα με τους σκοπούς και τους στόχους της εκπαίδευσης και μέσα στο πλαίσιο της εκπαιδευτικής πολιτικής, με την καθοδήγηση των Στελεχών της εκπαίδευσης.
· Φροντίζουν για την πρόοδο όλων των μαθητών /μαθητριών τους και τους προσφέρουν παιδεία που θα οδηγήσει στην ολόπλευρη ανάπτυξη του ατόμου.
· Προετοιμάζουν καθημερινά και οργανώνουν το μάθημά τους, εφαρμόζοντας σύγχρονες και κατάλληλες μεθόδους διδασκαλίας, με βάση τις ανάγκες των μαθητών/μαθητριών και τις ιδιαιτερότητες των γνωστικών αντικειμένων.
· Συνεργάζονται με τους μαθητές/μαθήτριες, σέβονται την προσωπικότητά τους, καλλιεργούν και εμπνέουν σ’ αυτούς, κυρίως με το παράδειγμά τους, δημοκρατική συμπεριφορά.
· Μεριμνούν για τη δημιουργία κλίματος αρμονικής συνεργασίας και συνεχούς και αμφίδρομης επικοινωνίας με τους γονείς/κηδεμόνες των μαθητών/μαθητριών, και τους ενημερώνουν για τη φοίτηση, τη διαγωγή και την επίδοση των παιδιών τους.
· Συμβάλλουν στην εμπέδωση ενός ήρεμου, θετικού, συνεργατικού, συμπεριληπτικού, εποικοδομητικού σχολικού κλίματος.
· Ενδιαφέρονται για τις συνθήκες ζωής των μαθητών/μαθητριών τους στην οικογένεια και στο ευρύτερο κοινωνικό περιβάλλον, λαμβάνουν υπόψη τους παράγοντες που επηρεάζουν την πρόοδο και συμπεριφορά των μαθητών/μαθητριών τους και υιοθετούν κατάλληλες παιδαγωγικές ενέργειες, ώστε να αντιμετωπισθούν πιθανά προβλήματα.
· Ενθαρρύνουν τους μαθητές/μαθήτριες να συμμετέχουν ενεργά στη διαμόρφωση και λήψη αποφάσεων για θέματα που αφορούν τους ίδιους και το Σχολείο και καλλιεργούν τις αρχές και το πνεύμα αλληλεγγύης και συλλογικότητας.
· Συνεργάζονται με τη Διευθύντρια, τους γονείς και τα αρμόδια Στελέχη για την καλύτερη δυνατή παιδαγωγική αντιμετώπιση προβλημάτων συμπεριφοράς, σεβόμενοι την προσωπικότητα και τα δικαιώματα των μαθητών/μαθητριών.
· Αξιολογούν σύμφωνα με την ισχύουσα νομοθεσία  τους μαθητές/μαθήτριες, σεβόμενοι πάντοτε τις ιδιαιτερότητες καθενός/καθεμιάς. Για την αξιολόγηση των μαθητών λαμβάνουν υπόψη και επιβραβεύουν επίσης τις  θετικές στάσεις και συμπεριφορές τους κατά τη διάρκεια της διδασκαλίας, καθώς και την προσπάθεια, το ενδιαφέρον, τη συμμετοχή και  τη δημιουργικότητά τους. 

Οι μαθητές/μαθήτριες
· Αποδίδουν σεβασμό, με τα λόγια και τις πράξεις τους, προς κάθε μέλος της σχολικής κοινότητας.
· Κατά τη διάρκεια των μαθημάτων τηρούν τους κανόνες της τάξης. Συμμετέχουν ενεργά στην καθημερινή διδακτική διαδικασία και δεν παρακωλύουν το μάθημα, σεβόμενοι το δικαίωμα των συμμαθητών/συμμαθητριών για μάθηση.
· Απευθύνονται στους/στις εκπαιδευτικούς και στη Διεύθυνση του Σχολείου και ζητούν τη βοήθειά τους, για κάθε πρόβλημα που τους απασχολεί και τους δημιουργεί εμπόδιο στη σχολική ζωή και πρόοδό τους
· Προσέχουν και διατηρούν καθαρούς όλους τους χώρους του Σχολείου. Ταυτόχρονα ενδιαφέρονται για το σχολικό κτίριο και την υλική περιουσία του. Επίσης, δεν καταστρέφουν τα σχολικά βιβλία που παρέχονται δωρεάν από την πολιτεία.
· Αποφεύγουν ρητά την άσκηση οποιασδήποτε μορφής βίας (σωματική, λεκτική ή ψυχολογική).
· Προσπαθούν να λύνουν τις αντιθέσεις ή διαφωνίες με διάλογο, ακολουθώντας διαδοχικά τα παρακάτω βήματα:
· Χωρίς βία και με ευγενικό τρόπο συζητούν το πρόβλημα – διαφορά που έχει προκύψει πρώτα μεταξύ τους.
· Ζητούν διαμεσολάβηση, αν χρειαστεί, από τον/την εκπαιδευτικό της τάξης ή τον/την εφημερεύοντα κατά περίπτωση.
· Ζητούν τη διαμεσολάβηση της Διευθύντριας όταν και αν η διένεξη συνεχίζεται.
· Συμβάλλουν στην υιοθέτηση αειφορικών πρακτικών, όπως η εξοικονόμηση ενέργειας και η ανακύκλωση υλικών.
· Στις σχολικές εκδηλώσεις και γιορτές αλλά και στις διδακτικές επισκέψεις εκτός Σχολείου ακολουθούν απαρέγκλιτα τις οδηγίες των συνοδών εκπαιδευτικών και συμπεριφέρονται με ευγένεια και ευπρέπεια.
· Επικοινωνούν, όταν υπάρχει ανάγκη, με τους γονείς τους, μέσω των τηλεφώνων του Σχολείου, αφού ζητήσουν άδεια.
· Δεν επιτρέπεται να φέρουν στο σχολείο κινητά τηλέφωνα, ηλεκτρονικές συσκευές, smart phones, ειδικώς κάθε συσκευή η οποία ηχογραφεί, βιντεοσκοπεί ή φωτογραφίζει. 

Γονείς και κηδεμόνες
· Φροντίζουν ώστε το παιδί να έρχεται έγκαιρα και ανελλιπώς στο σχολείο και να ενημερώνουν σε περίπτωση απουσίας του.
· Διαβάζουν προσεκτικά όλες τις έντυπες ανακοινώσεις που μεταφέρουν τα παιδιά (ή αναρτώνται στον πίνακα ανακοινώσεων ή αναρτώνται στην ιστοσελίδα) ώστε να ενημερώνονται για θέματα λειτουργίας του Σχολείου. Επίσης ελέγχουν τακτικά το email των παιδιών τους καθώς το Σχολείο επικοινωνεί αποκλειστικά και μόνο μέσω των emails του Πανελληνίου Σχολικού Δικτύου.
· Συνεργάζονται αρμονικά σε προσωπικό επίπεδο αλλά και μέσω του Συλλόγου Γονέων με τη Διεύθυνση και τον Σύλλογο των Διδασκόντων για θέματα που αφορούν τους μαθητές/μαθήτριες.
· Ενημερώνουν έγκαιρα και προσκομίζουν τα σχετικά έγγραφα, αν υπάρχουν, για κάθε ειδικό θέμα που αντιμετωπίζουν τα παιδιά τους - θέματα υγείας, ειδικές εκπαιδευτικές ικανότητες ή ανάγκες, θέματα οικογενειακής και κοινωνικής κατάστασης - τα οποία μπορούν να επηρεάσουν την επίδοση, τη φοίτηση και συμπεριφορά του παιδιού και ζητούν τη συνδρομή του σχολείου.
· Για οποιοδήποτε θέμα μεταξύ μαθητών/μαθητριών όπως τσακωμοί, διενέξεις, διαφορές που έχουν ανακύψει κατά τη διάρκεια που οι μαθητές βρίσκονται στο σχολείο απευθύνονται στη Διεύθυνση του σχολείου ώστε να διαμεσολαβήσει και ποτέ σε μαθητή/μαθήτρια με νουθεσίες, απειλές ή συμβουλές.

VI. [bookmark: _bookmark14]Παιδαγωγικός έλεγχος και διαχείριση συγκρούσεων
Η ενίσχυση των θετικών συμπεριφορών και των καλών πρακτικών αποτελεί θεμέλιο της λειτουργίας του Σχολείου.
Κάθε ζήτημα μη αποδεκτής συμπεριφοράς στο σχολείο αντιμετωπίζεται μέσα από τη συνεργασία των γονέων/κηδεμόνων με τον εκπαιδευτικό/την εκπαιδευτικό υπεύθυνο της τάξης, τη Διευθύντρια, τον Σύλλογο Διδασκόντων και τον Συντονιστή Εκπαιδευτικού Έργου, προκειμένου να υπάρξει η καλύτερη δυνατή παιδαγωγική αντιμετώπιση του θέματος. Σε κάθε περίπτωση και πριν από οποιαδήποτε απόφαση, λαμβάνεται υπόψη η βασική αρχή του σεβασμού της προσωπικότητας και των δικαιωμάτων του παιδιού. Οι σωματικές ποινές δεν επιτρέπονται.
Βασική αρχή στη διευθέτηση τέτοιων θεμάτων αποτελεί η αρχή της υπευθυνότητας με στόχο να αντιληφθούν οι μαθητές ότι κάθε πράξη έχει συνέπειες και ο καθένας αναλαμβάνει την ευθύνη των πράξεών του. Αν η συμπεριφορά του μαθητή και της μαθήτριας δεν εναρμονίζεται με τα αποδεκτά πρότυπα και αποκλίνει από την τήρηση του εσωτερικού κανονισμού του σχολείου, τότε αντιμετωπίζει τον παιδαγωγικό έλεγχο, σύμφωνα με τις αρχές της ψυχολογίας και παιδαγωγικής που διέπουν την ηλικία του αλλά και τις κείμενες διατάξεις.
Έτσι, όταν αντιμετωπίζεται ένα τέτοιο θέμα, τα βήματα που ακολουθούνται είναι τα παρακάτω:
1. Συζητείται  διεξοδικά το θέμα  με τον/την  μαθητή/τρια και εάν κριθεί αναγκαίο και με την ομάδα της τάξης.
2. Ζητείται η συμμετοχή της Ε.Δ.Υ. μέσω παρατήρησης και καταγραφής συμπεριφορών και όταν κριθεί αναγκαίο με την εφαρμογή παιδαγωγικού προγράμματος εντός του τμήματος.
3. Ενημερώνεται ο γονέας/κηδεμόνας και  καλείται σε συνεργασία.
4. Συζητείται το πρόβλημα και στον Σύλλογο Διδασκόντων και αναζητούνται λύσεις.
5. Σχεδιάζεται και υλοποιείται εκπαιδευτική   παρέμβαση σε ατομικό ή σε ομαδικό επίπεδο (τάξη-Σχολείο) και  ενημερώνονται οι Υπεύθυνοι Παιδαγωγικής Καθοδήγησης του Σχολείου (Σ.Ε.Ε., ΚΕΔΑΣΥ)   και ζητείται η συνδρομή τους.
Τέλος, οι γονείς/κηδεμόνες θα πρέπει να έχουν φροντίσει  ώστε  οι ίδιοι ή τρίτα πρόσωπα, που έχουν εξουσιοδοτήσει, να είναι άμεσα διαθέσιμοι για τυχόν έκτακτες περιπτώσεις. 

VII. Πρόληψη σχολικού εκφοβισμού
Βασικός παράγοντας εύρυθμης λειτουργίας του σχολείου αποτελεί η δημιουργία καλού σχολικού κλίματος, η μείωση της βίας ώστε να οδηγηθούμε στην ύψιστη δυνατή βελτίωση των μαθησιακών αποτελεσμάτων. Έτσι, για την εξάλειψη όλων των μορφών σχολικού εκφοβισμού το σχολείο προβαίνει:
· στην ενεργό εμπλοκή όλων των μελών της σχολικής κοινότητας (εκπαιδευτικούς, γονείς, παιδιά, μη-διδακτικό προσωπικό του σχολείου κ.ά.) σε κάθε ενέργεια που αφορά στην πρόληψη και διαχείριση του εκφοβισμού
· στην καλλιέργεια απαραίτητων κοινωνικών δεξιοτήτων, οι οποίες στοχεύουν στην πρόληψη εκφοβιστικής συμπεριφοράς,
· στη δημιουργία σχέσης εμπιστοσύνης μεταξύ μαθητών και εκπαιδευτικών, οι οποία οδηγεί στην αναφορά περιστατικών,
· στην απόκτηση απαραίτητων γνώσεων από μαθητές, εκπαιδευτικούς και γονείς, ώστε να αναγνωρίζουν περιστατικά εκφοβισμού, κάτι που ενισχύει τη σωστή αναφορά και μεθοδευμένη διαχείρισή τους,
· στην ανάπτυξη και καλλιέργεια της ενσυναίσθησης των παιδιών γύρω από τις επιπτώσεις του εκφοβισμού, καθώς και την ενδυνάμωσή τους για αντίσταση προς το φαινόμενο.
Όλα τα παραπάνω με μεθοδικό και οργανωμένο τρόπο υλοποιούνται και εφαρμόζονται από όλους τους εμπλεκόμενους είτε μέσα από τον κανονισμό του σχολείου, είτε στα πλαίσια των Εργαστηρίων Δεξιοτήτων είτε διαθεματικά μέσω των γνωστικών αντικειμένων.

VII [bookmark: _bookmark15][bookmark: _bookmark16]Άλλα θέματα
· Προσωπικά δεδομένα
Τηρείται απαρέγκλιτα η ισχύουσα νομοθεσία για τα προσωπικά δεδομένα όλων των μελών της σχολικής κοινότητας. Επιπροσθέτως, σύμφωνα με τις κείμενες διατάξεις και τον Γενικό Κανονισμό Προστασίας Δεδομένων της Ευρωπαϊκής Ένωσης (GDPR), επιβάλλεται η γραπτή συγκατάθεση των γονέων ως προς τη συλλογή, επεξεργασία και δημοσιοποίηση οπτικού υλικού των παιδιών τους.

· Εμβολιασμός μαθητών/μαθητριών
Σύμφωνα με την γνωμοδότηση της Εθνικής Επιτροπής Εμβολιασμών υποχρεωτικά είναι όλα εκείνα τα εμβόλια που είναι ενταγμένα στο Εθνικό Πρόγραμμα Εμβολιασμών. Ένα από τα δικαιολογητικά εγγραφής, αποτελεί και η επίδειξη του Βιβλιαρίου Υγείας ή άλλο στοιχείο από το οποίο αποδεικνύεται ότι έγιναν τα προβλεπόμενα εμβόλια.


1. [bookmark: _bookmark17]Επικοινωνία και Συνεργασία Γονέων/Κηδεμόνων-Σχολείου	
[bookmark: _bookmark18]Ι. Σημασία της επικοινωνίας και της συνεργασίας σχολείου-οικογένειας
Πολύ σημαντική συνιστώσα της συνολικής λειτουργίας του Σχολείου και του κλίματος που δημιουργείται είναι η επικοινωνία και η εποικοδομητική συνεργασία με τους γονείς/κηδεμόνες των μαθητών/μαθητριών και με τον Σύλλογό Γονέων. Η εμπιστοσύνη του παιδιού στο σχολείο ενισχύεται από τη θετική στάση των γονέων/κηδεμόνων προς το Σχολείο και τον/την εκπαιδευτικό.
Για οποιοδήποτε αίτημα τους οι γονείς/κηδεμόνες απευθύνονται στο δάσκαλο/στη δασκάλα της τάξης. Σε περίπτωση που δεν υπάρξει κοινά αποδεκτή λύση ή συνεννόηση, απευθύνονται στη Διευθύντρια.
[bookmark: _bookmark19]ΙI. Διαδικασίες ενημέρωσης και επικοινωνίας Σχολείου και γονέων/κηδεμόνων
Οι	συναντήσεις	για	ενημέρωση	των	γονέων/κηδεμόνων	με	τους	εκπαιδευτικούς προγραμματίζονται με απόφαση του Συλλόγου Διδασκόντων:
· Στην αρχή του διδακτικού έτους, όπου λαμβάνει χώρα ενημέρωση για ζητήματα που αφορούν στην εύρυθμη λειτουργία του σχολείου.
· Μια φορά τουλάχιστον το μήνα σε προκαθορισμένη από τον/την εκπαιδευτικό του τμήματος ημέρα και ώρα, για θέματα που αφορούν στην αγωγή και πρόοδο των μαθητών/μαθητριών.
· Κάθε φορά που ο/η εκπαιδευτικός της τάξης κρίνει αναγκαία μια έκτακτη συνάντηση
· Κατά την επίδοση του Ελέγχου προόδου ανά τρίμηνο.
Εντός δέκα (10) ημερών από τη λήξη του τριμήνου, πραγματοποιείται παιδαγωγική συνάντηση του/της εκπαιδευτικού της τάξης με τους γονείς/κηδεμόνες των μαθητών/μαθητριών, προκειμένου να ενημερωθούν για την πρόοδο των παιδιών τους.
· Κατά την ολοκλήρωση του σχολικού έτους για τους τίτλους προόδου – σπουδών.
Η είσοδος των γονέων/κηδεμόνων στο σχολικό χώρο επιτρέπεται μόνο κατά τις προβλεπόμενες ώρες συναντήσεων με τους εκπαιδευτικούς των τάξεων εκτός έκτακτων περιπτώσεων που απαιτείται η παρουσία τους.
Οι γονείς-κηδεμόνες οφείλουν να επικαιροποιούν τα στοιχεία επικοινωνίας τους, και να ενημερώνουν άμεσα τους εκπαιδευτικούς για κάθε αλλαγή. Το σχολείο επικοινωνεί με τους γονείς/κηδεμόνες μόνο μέσα από τα emails των μαθητών στο Πανελλήνιο Σχολικό Δίκτυο.

III. [bookmark: _bookmark20]Σύλλογος Γονέων και Κηδεμόνων
Ο Σύλλογος Γονέων & Κηδεμόνων είναι ένας σημαντικός θεσμός, αποτελεί αναπόσπαστο μέρος της Σχολικής Κοινότητας και για αυτό είναι σημαντική η συμμετοχή όλων των γονέων/κηδεμόνων. Βρίσκεται σε άμεση συνεργασία με τη Διευθύντρια, τον Σύλλογο Διδασκόντων του σχολείου, αλλά και με την Πρόεδρο της Σχολικής Επιτροπής του Δήμου.
Οι γονείς/κηδεμόνες των μαθητών και μαθητριών κάθε Σχολείου συγκροτούν τον Σύλλογο Γονέων & Κηδεμόνων, που φέρει την επωνυμία του σχολείου και συμμετέχουν αυτοδικαίως σε αυτόν. 
Η είσοδος στο σχολείο του Δ.Σ του Συλλόγου Γονέων γίνεται όπως προβλέπεται από τη νομοθεσία και κατόπιν συνεννόησης με τη Διευθύντρια του σχολείου.
2. [bookmark: _bookmark21][bookmark: _bookmark22]Εσωτερικός Κανονισμός Λειτουργίας- Διαδικασίες διασφάλισης της εφαρμογής του	
Ο Κανονισμός λειτουργίας του σχολείου είναι αποτέλεσμα συμφωνίας των εμπλεκόμενων και βασίζεται σε ό,τι προβλέπει η νομοθεσία καθώς και στις σύγχρονες παιδαγωγικές και διδακτικές αρχές. Η εύρυθμη λειτουργία του σχολείου βρίσκεται σε συνάρτηση με την τήρηση του κανονισμού από όλη την εκπαιδευτική κοινότητα και αποτελεί το θεμελιώδες υπόβαθρο πάνω στο οποίο το Σχολείο καλείται να δομήσει το έργο του.  
Η Διευθύντρια και ο Σύλλογος Διδασκόντων αντιμετωπίζει κατά περίπτωση κάθε θέμα που ανακύπτει και δεν προβλέπεται από τον Κανονισμό στο ίδιο ακριβώς πνεύμα από το οποίο διέπεται όλος ο Κανονισμός. 

